30. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 175939/633 της 27 Νοεμ./10 Δεκ.  1976 (ΦΕΚ Β΄ 1483) Περί καθορισμού του τρόπου της, δι’ εντολών μεταφοράς, πληρωμής των δαπανών των Ν.Π.Δ.Δ. Έχοντες υπ’ όψιν: 1.Τας διατάξεις του τετάρτου εδαφίου της παρ. 2 του άρθρ. 20 του Ν.Δ. 496/1974, ως αντικατεστάθησαν δια του άρθρ. 7 του Νόμ. 369/1976 «περί τροποποιήσεως και συμπληρώσεως του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου». 2.Την εν τω υπ’ αριθ. 6/20.11.76, πρακτικώ διατυπωθείσαν γνώμην της Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου, της συσταθείσης δια του άρθρ. 59 του Ν.Δ. 496/1974, ως αντικατεστάθη δια του άρθρ. 16 του Νόμ. 369/1976. 3.Την υπ’ αριθ. Δ.6445/1497/15.10.1976 κοινήν απόφασιν του Πρωθυπουργού και Υπουργού των Οικονομικών «περί αναθέσεως αρμοδιοτήτων εις τους Υφυπουργούς Οικονομικών». 4.Το υπ’ αριθ. 138848/6.11.1976 έγγραφον της Τραπέζης της Ελλάδος, αποφασίζομεν: Καθορίζομεν τον τρόπον της, δι’ εντολών μεταφοράς, πληρωμής των δαπανών των Ν.Π.Δ.Δ., ως ακολούθως: Άρθρ.1.-1.Η εντολή μεταφοράς εκδίδεται εις τετραπλούν, εκ βιβλιοδετημένων στελεχών των πεντήκοντα τετραπλοτύπων, κατά το συνημμένον υπόδειγμα και περιέχει: α)τον τίτλον του Ν.Π.Δ.Δ., β)τον αύξοντα αριθμόν της εντολής, γ)την ημερομηνίαν εκδόσεως αυτής, δ)την Τράπεζαν προς ην απευθύνεται, ε)το ονοματεπώνυμον, μετά του πατρωνύμου, το επάγγελμα και την διεύθυνσιν του δικαιούχου φυσικού προσώπου ή προκειμένου περί Νομικών Προσώπων, την επωνυμίαν ή τον τίτλον και την διεύθυνσιν αυτών, ς)τον αριθμόν του λογαριασμού του δικαιούχου και την Τράπεζαν εις ην τηρείται ούτος, ζ)τον αριθμόν του χρηματικού εντάλματος ή ετέρου τίτλου πληρωμής, η)το ποσόν του τίτλου πληρωμής και θ)την αιτιολογίαν πληρωμής. Άρθρ.2.-1.Δια την δι’ εντολών μεταφοράς πληρωμήν των δαπανών των Ν.Π.Δ.Δ. απαιτείται η υποβολή υπό του πιστωτού του νομικού προσώπου αιτήσεως, περί μεταφοράς του προϊόντος του επ’ ονόματι αυτού εκδοθέντος χρηματικού εντάλματος ή ετέρου τίτλου πληρωμής, εις πίστωσιν του λογαριασμού του, τηρουμένου είτε παρά τη Τραπέζη της Ελλάδος, είτε παρ’ ετέρα Ελληνική Τραπέζη συμμετεχούση εις το παρά τη Τραπέζη της Ελλάδος λειτουργούν συμψηφιστικόν γραφείον. 2.Η εν τη προηγουμένη παραγράφω αίτησις του πιστωτού του Ν.Π.Δ.Δ., δύναται ν’ υποβάλληται άπαξ του έτους, εφ’ όσον ούτος επιθυμή όπως η εξόφλησις των επ’ ονόματι αυτού εκδιδομένων κατά την διάρκειαν του οικονομικού έτους χρηματικών ενταλμάτων ή ετέρων τίτλων πληρωμής ενεργήται μόνον δι’ εντολών μεταφοράς. 3.Δια την έκδοσιν της εντολής μεταφοράς, δεν απαιτείται η υποβολή δικαιολογητικών νομιμοποιήσεως υπό του δικαιούχου. Η νομιμοποίησις αυτού, ενεργείται υπό της οικείας Τραπέζης κατά τα εν αυτή κρατούντα. Άρθρ.3.-Επιτρέπεται η έκδοσις μιας εντολής μεταφοράς δια πλείονας δικαιούχους χρηματικών ενταλμάτων ή ετέρων τίτλων πληρωμής, εφ’ όσον ούτοι τηρούν λογαριασμόν εις την αυτήν Τράπεζαν. Άρθρ.4.-1.Η εντολή μεταφοράς, μετά την υπογραφήν της υπό των, κατά τας διατάξεις της παρ. 4 του άρθρ. 3 του Π.Δ. 584/75, ως αντικατεστάθησαν δια του άρθρ. 1 του Π.Δ. 697/76, αρμοδίων οργάνων, καταχωρείται εις το Βιβλίον Επιταγών και Εντολών Μεταφοράς. Ακολούθως αύτη παραδίδεται επί αποδείξει, εις τριπλούν εις την ασκούσαν την ταμιακήν διαχείρισιν του Ν.Π.Δ.Δ. Τράπεζαν. Το τέταρτον αντίγραφον, παραμένει επί του στελέχους των εντολών μεταφοράς του Ν.Π.Δ.Δ. 2.Περί της εκδόσεως και παραδόσεως προς εκτέλεσιν εις την κατά την προηγουμένην παράγραφον Τράπεζαν, της εντολής μεταφοράς, ειδοποιείται εγγράφως υπό του Ν.Π.Δ.Δ. ο δικαιούχος. 3.Η ασκούσα την Ταμιακήν διαχείρισιν του Νομικού Προσώπου Τράπεζα, μετά την εκτέλεσιν της εντολής μεταφοράς, πραγματοποιουμένην δια της χρεώσεως του λογαριασμού του Ν.Π.Δ.Δ., πιστώσει των παρ’ αυτή ή παρ’ ετέρα Τραπέζη τηρουμένων λογαριασμών των δικαιούχων, επιστρέφει εις το οικείον Νομικόν Πρόσωπον, μετά του αντιγράφου κινήσεως του λογαριασμού του (EXTRAIT), εν εκ των αντιτύπων της εντολής μεταφοράς μετά σχετικής επ’ αυτού βεβαιώσεως περί της εκτελέσεως ταύτης. 4.Το κατά τ’ ανωτέρω αποστελλόμενον υπό της Τραπέζης αντίγραφον της παραδοθείσης αυτή υπό του Νομικού Προσώπου, εντολής μεταφοράς μετά της επ’ αυτού βεβαιώσεως περί εκτελέσεως της εντολής, επισυνάπτεται μετά της σχετικής αιτήσεως του δικαιούχου επί του τίτλου πληρωμής ως δικαιολογητικόν εξοφλήσεως τούτου. 5.Εφ’ όσον έχει υποβληθή υπό του δικαιούχου αίτησις συμφώνως προς τα εν τη παρ. 2 του άρθρ. 2 της παρούσης οριζόμενα, αύτη θα επισυνάπτεται επί του πρώτου εξοφλουμένου τίτλου, επί δε των λοιπών τοιούτων, θα γίνεται μνεία του αριθμού του τίτλου εις τον οποίον έχει επισυναφθή η σχετική αίτησις του δικαιούχου. Η ισχύς της παρούσης, δημοσιευομένης δια της Εφημερίδος της Κυβερνήσεως, άρχεται την 1ην Ιαν. 1977. (Μετά την σελ. 126,9158) Σελ. 126,9159 Τεύχος 634-Σελ. 93 Λογιστικό Ειδικών Ταμείων Ν.Π.Δ.Δ. 25.Β.ε.30 